ગણપતિ ત્રણ દિવસથી 10 દિવસ સુધીનું સ્થાપન કરવામાં આવતું હોય છે. શહેરમાં ઠેર-ઠેર ગણપતિ સ્થાપન કરવામાં આવ્યા છે. પરંતુ તેને વિસર્જન માટે વહીવટી તંત્રે જે કામગીરી કરવાની છે તે હજુ સુધી કરવામાં આવી નથી. કોર્ટના આદેશ મુજબ પીવાના પાણીના સ્ત્રોત સિવાય અન્ય કૃત્રિમ કૂંડ બનાવી ત્યા જ મુર્તિનું વિસર્જન કરવું. પરંતુ મનપા માત્ર તેની હદમાં બે કુંડ બનાવ્યા છે. અન્ય કોઇ સ્થળે હજુ સુધી કુંડ બન્યા નથી. જિલ્લા કલેકટર તંત્રની જવાબદારી હોવા છતા તેમણે કુંડ બનાવવાની કોઇ તૈયારી કરી નથી. બીજી તરફ પોલીસે પાંચ સ્થળોએ વિસર્જન માટેના સ્થળો જાહેર કરી દીધા છે.